Държавен вестник, бр. 47, 2013 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  47
от общественото обсъждане, становище на кмета 
на района и други документи от процедурата по 
съобщаването.
С протокол № ЕС-Г-18 от 13.03.2012 г., т. 10, 
ОЕСУТ изисква изработване и съгласуване на 
план-схеми по смисъла на чл. 108, ал. 2 ЗУТ и 
становище на РИОСВ.
Проектът и постъпилите възражения и ста­
новища са разгледани от ОЕСУТ, протокол 
№ ЕС-Г-29 от 17.04.2012 г., т. 2, с решение след 
корекции по уважените възражения и служебните 
предложения проектът да се процедира по реда 
на чл. 128, ал. 10 ЗУТ.
С писмо изх. № ТП-08-00-59/08 от 18.05.2012 г. 
преработеният проект е изпратен в район „Крас­
но село“ за провеждане на процедура по реда на 
чл. 22, ал. 4 и съобщаване по чл. 128, ал. 10 ЗУТ. 
Обявлението е обнародвано в „Държавен вест­
ник“, бр. 41 от 2012 г. В изпълнение на заповед 
на кмета на район „Красно село“ № 2400-176 от 
29.05.2012 г. е проведено обществено обсъждане 
на проекта.
С писмо на район „Красно село“ № УТ-6602-
344/243 от 15.08.2012 г. са изпратени проектът с 
постъпилите възражения и становища по него.
ОЕСУТ разглежда проекта, възраженията и 
становищата с протокол № ЕС-Г-60 от 4.09.2012 г., 
т. 2, с решение: приема проекта и след отразя­
ване на корекциите по уважените възражения и 
служебни предложения изпраща в СОС. С прото­
коли № ЕС-Г-67 от 2.10.2012 г., т. 15, № ЕС-Г-74 от 
23.10.2012 г., т. 12, № ЕС-Г-3 от 22.01.2013 г., т. 3, 
№ ЕС-Г-12 от 12.02.2013 г., т. 13, и № ЕС-Г-17 от 
26.02.2013 г., т. 18, ОЕСУТ разглежда допълни­
телно постъпили възражения.
Получено е Решение № СО-15-ЕО от 2012 г. на 
директора на РИОСВ – София, да не се извършва 
екологична оценка на ПУП.
При горната фактическа обстановка се уста­
новява от правна страна следното:
Производството е по реда на § 124 ПЗРЗИДЗУТ 
(ДВ, бр. 82 от 2012 г.).
Проектът за ж.к. Красно село – Плавателен 
канал – север е изработен като план за регулация 
и режим на застрояване за преструктуриране на 
съществуващия жилищен комплекс при спазване 
условията на чл. 22, ал. 4 – 7 ЗУТ.
Компетентен да одобри ПУП е Столичният 
общински съвет, тъй като с плана се предвижда 
отчуждаване на недвижими имоти – собственост 
на физически и юридически лица, по реда на 
ЗОС – основание по чл. 21, ал. 7 във връзка с ал. 1 
ЗОС, и териториалният обхват на плана е над 
три квартала – основание по чл. 129, ал. 1 ЗУТ.
Спазени са административнопроизводствените 
правила при издаване на акта.
Изработването на ПУП е възложено от главния 
архитект на СО в съответствие с чл. 124, ал. 2 
ЗУТ въз основа на делегираните със Заповед 
№ РД-09-3345 от 29.05.2008 г. от кмета на СО 
правомощия за това по предвидения в закона ред.
Изработен е проект и сборна план-схема на 
техническата инфраструктура с обяснителни за­
писки към тях. Същите са съобщени с обявление, 
обнародвано в „Държавен вестник“ съгласно 
чл. 128, ал. 2 ЗУТ, като е дадена възможност за 
възражения, предложения и искания в едноме­
сечен срок.
С решение на ОЕСУТ № ЕС-Г-46 от 7.06.2011 г., 
т. 4, проектът е върнат за преработка съгласно 
чл. 128, ал. 9 ЗУТ, поради което процедурата по 
обявяване е повторена съгласно чл. 128, ал. 10 
ЗУТ. С протокол № ЕС-Г-29 от 17.04.2012 г., т. 2, 
ОЕСУТ разглежда проекта и възраженията по него, 
като решението е отново да се проведе процедура 
по чл. 128, ал. 10 ЗУТ. С протокол № ЕС-Г-60 от 
4.09.2012 г., т. 2, проектът е приет с предложение 
за изпращане в СОС за одобряване. С протоко­
ли № ЕС-Г-67 от 2.10.2012 г., т. 15, № ЕС-Г-74 от 
23.10.2012 г., т. 12, № ЕС-Г-3 от 22.01.2013 г., т. 3, 
№ ЕС-Г-12 от 12.02.2013 г., т. 13, и № ЕС-Г-17 от 
26.02.2013 г., т. 18, са разгледани допълнително 
постъпили възражения.
Проведено е обществено обсъждане при всяко 
от обявяванията на проекта, с което е спазена 
разпоредбата на чл. 121 ЗУТ.
Постъпилите възражения от обявяванията и 
обществените обсъждания са частично уважени 
или отхвърлени, като при разглеждане на същите 
ОЕСУТ се е ръководил от характера на плана, 
приоритетна защита на обществения интерес с 
оглед създаване на благоприятна среда за жи­
веене, запазване и доразвиване на комплексния 
характер на територията, балансирана зелена 
система и съхраняване на съществуващата така­
ва, съхраняване на реализираните междублокови 
пространства и при осигурена защита на частния 
интерес върху възстановените имоти в случаи­
те, когато същият не влиза в противоречие със 
защитавания обществен такъв.
В границите на устройствена зона „Жг“, където 
са налице влезли в сила ПУП, целта е максимално 
запазване на начина и характера на застрояване, 
като урегулирането е съобразено с имотните 
граници на имотите. В случаите на приложени 
планове за застрояване планът за регулация е 
отразен така, както е по действащия план.
Планът е изработен при спазване изискванията 
на Наредба № 8 от 2001 г. за обема и съдържани­
ето на устройствените схеми и планове.
В табличен вид на плана е показан балансът 
на територията, който е постигнат със същия, 
съществуващо положение, устройствените пара­
метри и тези, постигнати с изработения план за 
целия проект.
ПРЗ е приет с протокол на ОЕСУТ № ЕС-Г-60 
от 4.09.2012 г., т. 2.
С решение по протокол № ЕС-Г-3 от 22.01.2013 г., 
т. 3, е взето решение, че на основание чл. 108, ал. 3 
ЗУТ за територията не е необходимо одобряване 
на план-схеми по чл. 108, ал. 2 ЗУТ.
Спазени са материалноправните разпоредби 
на ЗУЗСО, ЗУТ и актовете по прилагането му.
Имотите в обхвата на плана попадат в „Жи­
лищна зона с преобладаващо комплексно застро­
яване“ („Жк“), „Зона за общественообслужващи 
дейности“ („Оо“), „Жилищна зона с преобладава­
що високоетажно застрояване“ („Жг“), „Терени за 
локални градини и озеленяване“ („Тго“), в които 
съгласно приложението към чл. 3, ал. 2 ЗУЗСО, 
т. 2, 15, 12 и 34, е допустимо УПИ в обхвата да 
са с конкретното предназначение, предвидено 
в плана.
Параметрите на застрояване, отразени в ма­
триците върху застроителната част, отговарят на 
предвидените в ОУП на СО.